我十四歲嗰時，屋企人正喺度辦理
收養來自俄塞俄比亞嘅細佬嘅手續
有一日，我媽媽問
「佢哋嘅生日要填咩日子？」
「嗯，不如填佢哋出世嘅嗰日？」
問題好荒謬
我媽媽繼續問
「姬絲汀，
你嘅兩個細佬都冇出世紙，
咁你話我哋點揾到佢哋嘅生日？」
震驚到我頭都爆埋
直至20年後嘅今日
我仍然解決緊呢個問題
不過我唔係喺度
解決我細佬冇出世紙嘅謎團
而係嘗試喺全球嘅層面解決呢個問題
咁出世紙同國際發展有咩關係？
要回答呢個問題，我哋要
睇返原先嘅發展議程
人權嘅發展議程
1948年，《世界人權宣言》
喺史上首次
制定咗基本人權同尊嚴嘅共同願景
適用於所有國家嘅民眾
第六條，人人有 
俾法律承認嘅權利
或者，擁有合法身份嘅權利
對於小朋友嚟講，就係出世紙
雖然出世紙已經係普世嘅權益
現今仍然有十億人冇佢哋存在嘅證明
呢個係世上最違反人權嘅事件之一
但似乎冇人知道
面對世界上嘅貧困同飢餓
確保每個人都有合法身份
似乎唔係太緊要
但事實上好重要
喺我職業生涯嘅早期
我同一位社工喺孟買嘅貧民窟工作
我哋當時跟進緊一個小妹妹嘅個案
佢喺嬰兒時期感染咗小兒麻痹症
導致腰部以下癱瘓。
我哋去到佢屋企嘅時候
發現佢訓喺地下
佢雙只腳有嚴重嘅傷疤同感染
佢營養不良
佢從來冇返過學
佢人生大部分嘅時間
都困喺又細又暗嘅房間入面
我哋走嘅時候，我問個社工
下面嘅步驟係咩
佢話︰「首先，我哋
要幫佢攞到出世紙。」
我有啲嚇親
我話︰「吓，你唔覺得我哋應該
幫佢攞到社會援助，
幫佢搵安全嘅住處，
同埋搵學校先咩？」
佢答︰「係呀，所以我哋咪
要幫佢攞到出世紙張。」
原來，如果你冇合法身份
你係唔會俾政府承認係個人
一個非正式存在嘅人
無法使用政府服務
政府亦只會提供服務
俾佢哋承認嘅嗰啲人
所以，冇合法身份嘅人就冇辦法
享受常規嘅免疫服務
冇合法身份嘅人冇俾統計同保護
佢哋來自最邊緣化嘅社區
係社會中最貧窮嘅一群
佢哋係人口販賣嘅受害者
人販知道如果一個人
本身就冇存在嘅紀錄
咁就幾乎唔會畀人搵到
佢哋亦更容易受到剝削
例如童婚同做童工
冇出生證明，你點樣證明
一個小朋友仲係小朋友？
佢哋無國籍
出世紙可以證明邊個係你嘅父母
你喺邊度出世
呢兩樣係取得國籍嘅重要因素
全世界十億個冇合法身份嘅人入面
絕大部分都係出世時
冇俾登記嘅小朋友
喺落後國家
超過六成嘅小朋友都冇出生紀錄
一項對撒哈拉以南非洲
十七個國家嘅研究指出
八成嘅小朋友都冇出世紙
喺仲未全面達成
全民出生登記嘅國家裡邊
有 26 個國家，只有出世紙
先可以接受醫療保健服務
例如注射疫苗
有 37 個國家，只要有出世紙
先可以取得社會援助
從而脫貧
有 59 個國家，只要有出世紙
小朋友先可以入學同畢業
其他合法身份
例如國民身份證或護照
都需要有出生證明
而且幾乎每個國家都要求
你有某種形式嘅合法身份
先可以投票、攞到電話卡
或者開銀行戶口
事實上，全球冇銀行戶口嘅
十七億人裡邊
有兩成人係因為冇合法嘅身份證明
即使你唔係專家
都會睇得出呢個係一個大問題
有證據指出
改善出生登記嘅普遍性
同改善發展成果息息相關
從減輕貧困
到改善健康、營養、教育
再到改善經濟
同安全有序嘅移民
2015 年，各國領袖共聚一堂
承諾會維護所有人嘅人權
唔會忽視任何一個人
努力消除貧困
飢餓
同減少不平等
但佢哋可以點維護人權
如果一開始就有人俾忽略咗？
無人知道呢班人係邊個，喺邊度
佢哋又點會知道呢啲人
已經俾忽略咗呢？
各國可以點樣做呢？
冇統一做法嘅
因為每個國家嘅情況都獨一無二
但係有五個驗證過嘅通用措施
第一，縮短距離
第二，去除成本
第三，簡化程序
第四，消除歧視
第五，增加需求
性別歧視仍然係一個暗藏嘅問題
雖然數據上
男女嘅出生登記率並冇差別
但係歧視並唔係針對小朋友——
而係針對媽媽
安哥拉在內嘅35個國家
係需要父親嘅姓名
或者父親在場
先可以幫小朋友做出生登記
因此，如果父親不詳、唔願意
或者唔肯承認關係
媽媽就冇辦法喺法律上為小朋友
進行出生登記
為咗解決呢個問題
安哥拉新增咗政策
容許母親以單親家人嘅身份
為小朋友做出生登記
喺坦桑尼亞，2012 年
只有一成三嘅小朋友有出世紙
所以政府提出咗新嘅體制
喺現有嘅公共設施
例如社區病房
同醫療機構內設置登記中心
佢哋將呢項服務
帶到去有需要嘅人嘅面前
佢哋仲免去費用
簡化同自動化咗個程序
使到出世紙可以馬上發放
為咗增加需求，佢哋開展咗
提高公眾意識嘅運動
畀人民知道有新嘅程序
同埋幫小朋友做出生登記嘅重要性
短短幾年間，喺實施新體制嘅地區
而家有八成三嘅小朋友都有出世紙
佢哋正準備向全國推行呢個體制
咁你可以做啲咩？
我相信我哋嘅人性使我哋團結一致
我哋居住喺同一個地球
我哋呼吸相同嘅空氣
雖然我哋無法選擇自己嘅出生
但我哋可以選擇如何去生活
改變靠意識
或者同情心
來激發一個人去行動
通過集體行動
我哋會成為最強大嘅變革推動者
不作為嘅代價係
無辜嘅小朋友無法受保護
接種疫苗同返學
長大成人後無法搵到
體面嘅工作或投票
冇法脫離貧困
受排斥同俾無視嘅惡性循環
我哋需要歸結起嚟
將呢個問題從黑暗
帶到光明
因為你唔係每一日都有機會改變世界
但係今日
你可以
多謝
(掌聲)